Ynglesildre

Ynglesildre eller mor med tusen barn (Saxifraga stolonifera) er en flerårig urt i sildrefamilien.

Den blir 8–45 cm høy og har mange trådformete utløpere. Bladene er runde med lyse nerver, og blomstene sitter på en opprett stengel. Ynglesildre tilhører sect. Irregulares og har tosidig symmetriske (zygomorfe) blomster i motsetning til de regelmessige blomstene hos de vanlige europeiske artene i sildreslekta. Det er to store og tre små kronblad; de er hvite, og de små kronbladene har røde eller gule flekker. Planten vokser i skog, kratt, enger og skyggefulle bergsprekker i en høyde på 400–4500 moh. Den er utbredt i Kina, Japan og Korea.

Ynglesildre dyrkes innendørs som en ampelplante. I land med varmere klima enn Norge brukes den også som bunndekker i hager.

Litteratur

Eksterne lenker 

 

Sildrefamilien